Nedžad Salković

Nedžad Salković (6. januar 1941, Tuzla), jedan je od najpoznatijih jugoslavenskih i bosanskohercegovačkih interpretatora sevdalinke. Pjesma, posebno sevdalinka, od njegove je najranije mladosti njegov životni saputnik, ili, kako ima običaj reći, "To je moj dobri ahbab".
Po mnogima spada među najbolje tumače muzičke filozofije bosanske sevdalinke. Zbog njegovog elegantnog i profinjenog nastupa na pozornici i pred TV-kamerama kolege su ga često zvale princom bosanske sevdalinke.

 Karijera 
 Počeci 
Nakon završene osnovne, Nedžad Salković pohađao je mašinsko-tehničku školu u rodnom gradu. Prema njegovim riječima, učenje i poimanje muzike bilo mu je vezano za sevdah i radio. Njegovi roditelji bili su među prvima koji su kupili radio u poslijeratnoj Tuzli. Slušajući Radio Sarajevo, najveći utjecaj na njega imalo je pjevanje Zaima Imamovića uz pratnju na harmonici Ismeta Alajbegovića Šerbe. Na taj način najviše je naučio pjevati sevdalinke.
Na nagovor prijatelja počeo je pjevati romanse, starogradske i sevdalinke u Domu kulture u Tuzli. U drugom razredu srednje škole postao je član ansambla Radio Tuzle, koja je tih godina bila jedna od najslušanijh loklnih radio stanica, imala svoj zabavni i narodni orkestar. S nepunih 18 godina, 1. aprila 1958, prvi put nastupa na valovima Radio Tuzle, predstavivši se tradicionalnom sevdalinkom "Omer-beže". Tokom odsluženja vojnog roka u JNA boravio je u školi rezervnih oficira u Zadru, nakon čega je slijedila prekomanda u Beograd. Tu je kod hotela Moskva sreo Zdravka Novaka, koji je svirao saksofon u ansamblu Milorada Krnjevca. On ga je odveo kod Krnjevca pred kojim je otpjevao "Pokraj Save badem drvo raste". Krnjevac ga je preporučio da ide na audiciju Radio Beograda. U aprilu 1962. je u pratnji Narodnog orkestra pod dirigentskom palicom Vlastimira Pavlovića Carevca, prošao  audiciju pred komisijom. Upravo to će mu omogućiti da poslije dva mjeseca rada sa korepetitorom snimi prvi radio snimak "Gonđe ružo u zelenom sadu". Bio je to najznačajniji događaj na početku njegove pjevačke karijere. Ubrzo zatim, postao je vokalni solista Radiotelevizije Beograd, a kasnije je postao i vokalni solista na Radioteleviziji Sarajevo.

 Uspjeh 

Otada počinje njegov uspon ka vrhu domaće estradne scene, gdje se drži i danas. Nastupio je 14. februara 1970. na takmičenju Jugovizija s pjesmom "Čuj me" i osvojio 6. mjesto od ukupno 15 takmičara. Snimio je preko 60 albuma, objavljenih na svim vrstama nosača zvuka, a pojavljivao se i u brojnim televizijskim emisijama.

 Diskografija 
 Albumi 
 Nedžad (1972)
 Snijeg pade drumi zapadoše (1975)
 Večeras me ljubi, ljubi (1978)
 Ne klepeći nanulama (1982)
 Jesen u vrtu mom (1984)
 Imam samo pjesmu (1986)
 Nedžad (1988)
 Mejra na tabutu (1993)
 Šta je život stara moja (2004)
 Najveći Hitovi Live (2007)
 Čežnja (pismo sinu) (2010) 

 EP i singl ploče 
 Zablistalo sunce, (PGP RTB, 1965.)
 Kad Bosanci zapjevaju, (Jugoton, 1966)
 Bosanka me majka rodi, (Jugoton, 1966.)
 Dođi, draga Lelo, (Jugoton, 1966.)
 Ima jedna cura, (PGP RTB, 1967.)
 Ja sam momak vragolan, (Diskos, 1967.)
 Ja odlazim, (PGP RTB, 1968.)
 Ah, ljubav, ljubav / Noćas nek' se pjeva, (Jugoton, 1968.)
 Davno, davno, (PGP RTB, 1969.)
 Hajde druže da pjevamo, (PGP RTB, 1970.)
 Hej, krčmaru / Zbogom draga dušo moja, (PGP RTB, 1970.)
 Znam da te više nema / Ne plači srce moje, (PGP RTB, 1970.)
 Nikad više, nikad, znaj, (PGP RTB, 1970.)
 Đurđija, (PGP RTB, 1971.)
 Zdravo bili Krajišnici / Razdragano srce, (sa Nedeljkom Bilkićem, PGP RTB, 1971.]]
 Svirajte, pjevajte, (PGP RTB, 1972.)
 Ašiklija / Noćas pjevam, (PGP RTB, 1972.)
 Sretan i bez nje / Voli me, voljeću te, (PGP RTB, 1973.)
 Moj sokole / Kad bi znala, kad bi znala, (PGP RTB, 1973.)
 Uvela ruža / Niz polje idu babo sejmeni, (PGP RTB, 1973.)
 Ti u srcu rasteš mom / U kafani sjedim, pijem, (PGP RTB, 1974.)
 Večeras me ljubi, ljubi / Povečerje, (PGP RTB, 1974.)
 Đuli Stana / Teško mi je živjet draga, (PGP RTB, 1974.)
 Nemoj plakat' stara majko / Sve zbog jedne žene, (PGP RTB, 1974.)
 Kad srce gori / Doviđenja, draga, doviđenja, (PGP RTB, 1975.)
 Kujundžija besjedio / Kud' sam poš'o, kud' sam kren'o, (PGP RTB, 1975.)
 Lijepo su mi govorili stari / U pustom domu svom, (PGP RTB, 1975.)
 Bila je ljubav / Konja kuje Dizdarević Mujo, (PGP RTB, 1976.)
 Idi, idi / Aj, od kako je Banja Luka postala, (PGP RTB, 1976.)
 Kad ne dođem kući / Ne volim te više, (PGP RTB, 1977.)
 Voli me draga, voli me ti / Umire sunce, a rađa se tuga, (PGP RTB, 1978.)
 Ne klepeći nanulama / Sjećaj me se, sjećaj, (PGP RTB, 1982.)
 Jesen u vrtu mom / Opraštam ti dušo mila, (PGP RTB, 1984.)

 Nagrade 
Dobitnik je preko 30 festivalskih nagrada, ponijevši istovremeno i niz srebrenih, platinastih i dijamantnih ploča za svoj diskografski uspjeh. Od ostalih nagrada izdvajaju se:
 Estradna nagrada Jugoslavije 1986.
 Estradna nagrada Bosne i Hercegovine

Također je dobitnik velikog broja društvenih priznanja, među kojima su:
 Oktobarska plaketa grada Tuzle (1982. i 1999)
 Orden bratstva i jedinstva sa zlatnim vijencem (1987)

 Reference 

Kategorija:Rođeni 1941.
Kategorija:Biografije, Tuzla
Kategorija:Sevdalije
Kategorija:Nosioci Ordena bratstva i jedinstva
Kategorija:Živi ljudi